Diari Oficial de la Generalitat Valenciana


Sumari del DOGV 3239, del 11-05-1998 (1998/3331)

RESOLUCIÓ de 22 d'abril de 1998, del sotssecretari per a la Modernització de les Administracions Públiques, per la qual es publica el Pla de Formació dirigit als empleats públics adscrits a la Direcció General de Serveis Socials, de la Conselleria de Benestar Social per a 1998.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3239

Data del DOGV
:   11-05-1998

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1998/3331


Data del document
:   22-04-1998

Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 22 d'abril de 1998, del sotssecretari per a la Modernització de les Administracions Públiques, per la qual es publica el Pla de Formació dirigit als empleats públics adscrits a la Direcció General de Serveis Socials, de la Conselleria de Benestar Social per a 1998. [1998/X3331]
  
La coordinació i l'exercici de les actuacions dirigides a la prevenció, eliminació o tractament de les desigualtats socials és una de les prioritats de l'acció del Govern Valencià, a través de la Conselleria de Benestar Social.
  
La Direcció General de Serveis Socials de la Conselleria de Benestar Social, com a responsable de la prestació dels serveis de la gestió dels centres de serveis socials, així com el foment d'activitats en matèria d'assistència i benestar social, considera absolutament necessari desenvolupar les seues actuacions sobre la base d'una permanent formació de tots els seus professionals.
  
Les canviants necessitats socials i els seus requeriments, així com la diversitat de serveis oferits, exigeixen una gran capacitat d'adequació i resposta, únicament garantida per un continu esforç en formació. Aquesta formació, que si bé amb caràcter general és absolutament necessària, encara ho és més quan adquireix un perfil especialitzat.
  
Per això, el Pla de Formació dirigit als professionals dels serveis socials ha prestés, per una banda, coordinar i integrar les diferents iniciatives demanades pel sector, així com respondre als nous reptes que la comunitat i l'atenció ciutadana imposen en aquest àmbit d'actuació de l'administració, i proporcionar el suport instrumental suficient per a aconseguir un increment en la qualitat assistencial, per a, finalment, produir un canvi i desenvolupament en l'organització.
  
La formació dels empleats públics, en permanent desenvolupament i evolució atén al seu reciclatge i a aconseguir l'adaptació dels seus coneixements d'acord amb les noves necessitats que plantegen les organitzacions i la societat a què serveixen.
  
D'aquesta manera, en una societat en continu canvi i evolució, és necessari l'existència entre l'administració pública i els efectius que la conformen, d'un punt de referència comuna de manera que, formats convenientment els empleats públics, amb eficàcia i eficiència plasmen les seues actuacions amb una major qualitat en els serveis que presten al ciutadà, la qual cosa ajudarà a la consolidació efectiva i al bon funcionament i optimació futura de la gestió de l'administració.
  
En aquest sentit, la formació ha d'abordar-se de forma sistemàtica, dinàmica i actualitzada, atenent a les necessitats de l'administració amb el fi d'aconseguir plenament els seus objectius d'eficàcia i agilitat, però al mateix temps ha d'encastar-se correctament perquè els empleats públics desitgen vincular la formació a les seues expectatives professionals, constituint en conseqüència el referent necessari a la carrera professional de cada treballador.
  
I d'ací la necessitat d'atendre les demandes formatives de caràcter específic i instrumental que determinats col·lectius precisen.
  
Des d'aquesta perspectiva, la formació constitueix, doncs, un element clau per a l'estratègia de canvi de les administracions públiques que incrementarà la motivació i la integració dels empleats públics en el procés de modernització de l'administració.
  
La Comissió General de Formació constituïda en l'àmbit de la Mesa General de Negociació de la Generalitat Valenciana, ha conegut el Pla de Formació dirigit als empleats públics adscrits a la Direcció General de Serveis Socials, de la Conselleria de Benestar Social.
  
Per tot això, d'acord amb les competències reconegudes en el Decret 28/1997, de 26 de febrer, pel qual s'aprova el Reglament Orgànic i Funcional de la Conselleria d'Economia, Hisenda i Administració Pública, resolc:
  
U. Oferta d'activitats formatives
  
Mitjançant aquesta resolució s'estableix l'oferta d'activitats del Pla de Formació de la Direcció General de Serveis Socials de la Conselleria de Benestar Social, que es gestionarà durant 1998.
  
Dos. Estructura del Pla de Formació
  
Els cursos de formació es distribueixen per les següents àrees de coneixement:
  
- Àrea de coneixement: general
  
- Taller de reforç per a la inserció laboral
  
- Anàlisi de la gestió de fons en les entitats de serveis socials.
  
- Habilitats socials i control de l'estrés.
  
- L'entrevista i la relació interpersonal en el marc de la atenció primària
  
- Àrea de coneixement: menor.
  
- La protecció de menors en l'ordenament jurídic.
  
- Unificació de criteris d'avaluació i intervenció amb menors internats en centres.
  
- Curs de formadors de famílies d'acolliment familiar.
  
- Tècniques de socialització aplicables a menors infractors internats.
  
- Àrea de coneixement: tercera edat.
  
- Situació jurídica del major en centres de la tercera edat.
  
- Cures geriàtriques en els processos digestiu i d'eliminació.
  
- Intervenció en la prevenció i el tractament de les alteracions de la parla, veu i llenguatge en els nostres majors.
  
- Activitats i oci en les persones majors com a factor de desenvolupament personal i integració social.
  
- Àrea de coneixement: persones amb discapacitat.
  
- Orientació i educació sexual en les persones amb discapacitats psíquiques.
  
- Malaltia mental crònica en l'àmbit dels serveis socials.
  
- Àrea de coneixement: dona.
  
- Taller de formador de formadors amb la roda de la violència.
  
Tres. Assistents
  
Podran assistir als cursos del Pla de Formació, amb caràcter general, els empleats públics adscrits a la Direcció General de Serveis Socials de la Conselleria de Benestar Social.
  
Així mateix, hi podran assistir els empleats públics adscrits a la Sotssecretaria de Justícia que ocupen llocs de treball qualificats com TMEN, psicòlegs i treballadors socials.
  
Igualment, podran assistir-hi els empleats públics al servei de les corporacions locals de la Generalitat Valenciana en aquelles activitats que incloguen aquest col·lectiu com a destinataris, sempre d'acord amb els requisits específics.
  
Quatre. Sol·licituds
  
Els interessats a participar en els cursos formalitzaran la seua instància, segons el model adjunt (annex I), sol·licitant-ho a la direcció general, direcció territorial o organisme al qual estiguen adscrits, en el termini d'un mes comptat des de l'endemà de la publicació de aquesta resolució en el Diari Oficial de la Generalitat Valenciana. Aquests enviaran a la Direcció General de Serveis Socials les peticions presentades.
  
En la selecció es tindrà en compte en primer lloc la directa relació del curs amb els llocs de treball ocupats, així com les específiques característiques del centre de treball on es trobe adscrit l'interessat, i per raó de les necessitats formatives, així com la proporcionalitat en la distribució territorial dels sol·licitants.
  
La selecció dels assistents es realitzarà amb la participació dels representants de les centrals sindicals UGT/FSP, CCOO i CSI/CSIF amb antelació suficient a l'inici dels cursos.
  
Cinc. Adscripció a les accions formatives
  
Els interessats en els cursos, amb caràcter general, sols podran realitzar una activitat de les incloses en el Pla de Formació per a 1998.
  
Sis. Admissió als cursos
  
La notificació de la selecció als participants es realitzarà des de la Direcció de Serveis Socials a l'alumne seleccionat i al centre al qual estiga adscrit aquest.
  
La renúncia a l'assistència a una acció formativa, una vegada feta la selecció, haurà d'efectuar-se per escrit.
  
Set. Expedició de certificats
  
L'IVAP expedirà certificat d'aprofitament quan, amb caràcter general, s'acredite l'assistència a un 85%, com a mínim, de la duració total del curs.
  
Vuit. Facultats de la Direcció General de Serveis Socials
  
La Direcció General de Serveis Socials està facultada per a modificar la data de realització de les activitats formatives convocades en aquesta resolució. Així mateix, podrà desconvocar determinades accions formatives en el cas de no haver suficient demanda per a la realització o quan raons d'índole tècnica així ho aconsellen.
  
València, 22 d'abril de 1998.- El sotssecretari per a la Modernització de les Administracions Públiques: José Emilio Cervera Cardona.
  
Àrea de coneixement: general
  
275. Taller de reforç per a la inserció laboral
  
Objectius: formar als professionals en el coneixement de les tècniques per a la determinació de les possibilitats d'inserció laboral dels col·lectius en situació de risc social.
  
2. Continguts:
  
Identificació i maneig de les fonts i canals d'informació i de l'oferta formativa existent. Motivació per a la superació.
  
Identificació de les necessitats de la zona en matèria d'ocupació.
  
Disseny i elaboració del currículum.
  
Tècniques de l'entrevista.
  
Posada en pràctica dels recursos adquirits.
  
3. Dirigit a: tècnics de Serveis Socials
  
4. Duració: 25 hores
  
5. Lloc: Castelló, València, Alacant
  
6. Dates: 2n semestre
  
7. Nre. d'edicions: 3
  
8. Participants per edició: 30
  
9. Impartit per: Direcció General de Serveis Socials (Conselleria de Benestar Social)
  
276. Anàlisi de la gestió de fons en les entitats de serveis socials
  
1. Objectius: dotar els tècnics relacionats amb la inspecció i la gestió de serveis socials d'instruments que els permeten supervisar i valorar l'adequada assignació i/o utilització de fons per part de les entitats que gestionen centres o serveis
  
2. Continguts:
  
Conceptes bàsics en comptabilitat financera.
  
Principis de valoració.
  
Quadre de comptes.
  
Definicions comptables dels set primers grups de comptes que integren el Pla General de Comptabilitat: descripció dels comptes i els motius de càrrec i abonament, amb especial referència a subvencions.
  
El compte d'explotació.
  
Balanços.
  
Obligacions registrals.
  
Anàlisi de balanços
  
Quadre de finançament (origen i aplicació de fons).
  
Relacions bàsiques en les masses del balanç: liquiditat, solvència, endeutament, cobertura, etc.
  
Anàlisi de tresoreria: Cash-Flow, conciliació bancària, etc.
  
3. Dirigit a: tècnics d'Inspecció i Gestió de la Direcció General de Serveis Socials i direccions territorials de Benestar Social.
  
4. Duració: 25 hores
  
5. Lloc: València
  
6. Dates: 2n semestre
  
7. Nre. d'edicions: 1 edició
  
8. Participants per edició: 30
  
9. Impartit per: Direcció General de Serveis Socials (Conselleria de Benestar Social)
  
277. Curs d'habilitats socials i control de l'estrés
  
1. Objectius: proporcionar estratègies d'afrontament, basades en el control de l'estrés i habilitats socials, importants per al treballador davant les situacions de tensió que es generen de forma habitual en l'exercici del seu treball.
  
2. Continguts:
  
Límits jurídics de la responsabilitat en l'exercici de la funció pública.
  
Habilitats socials. Definició i continguts.
  
Característiques i dimensió de les habilitats socials.
  
Variables verbals i no verbals.
  
Guia d'indicacions socials.
  
Components conductuals de la interacció social. Variables durant la comunicació.
  
Actituds i estils de comunicació.
  
Diferències entre assertivitat, passivitat i agressivitat.
  
Esquema de l'entrenament en presa de decisions.
  
Entrenament en solucions de problemes.
  
3. Dirigit a: empleats públics dels Serveis Socials.
  
4. Duració: 25 hores.
  
5. Lloc : Castelló, València i Alacant
  
6. Dates: 2n semestre
  
7. Nre. d'edicions: 3 edicions
  
8. Participants per edició: 30
  
9. Impartit per: Direcció General de Serveis Socials (Conselleria de Benestar Social).
  
278. L'entrevista i la relació interpersonal en el marc de l'atenció primària
  
1. Objectius: analitzar les diferents fases i mètodes de l'entrevista quant a relació interpersonal i tècnica assistencial
  
2. Continguts:
  
Elements que intervenen en els primers contactes entre usuaris de serveis socials i professionals dels serveis socials.
  
Anàlisi de la relació entre professionals i usuaris.
  
L'entrevista sistemàtica. El qüestionari circular i tipus de preguntes.
  
L' entrevista com a tècnica d'intervenció psicosocial.
  
3. Dirigit a: inspectors i tècnics de les direccions territorials de Benestar Social i de la Direcció General de Serveis Socials, els llocs de treball dels quals requerisquen interacció humana.
  
4. Duració: 15 hores
  
5. Lloc: València, Castelló i Alacant
  
6. Dates: 2n semestre
  
7. Nre. d'edicions: 3
  
8. Participants per edició: 30
  
9. Impartit per: Direcció General de Serveis Socials (Conselleria de Benestar Social).
  
Àrea de coneixement: menor
  
279. La protecció de menors en l'ordenament jurídic
  
1. Objectius: proporcionar als professionals que treballen en l'àmbit del menor, coneixements en matèria de protecció de menors.
  
2. Continguts:
  
La legislació vigent en matèria de protecció de menors. Normes internacionals, estatals i autonòmiques.
  
Concepte legal de desemparament i supòsits que comprèn. Efectes de la seua declaració.
  
La tutela de les entitats públiques. Naturalesa jurídica i abast. Extinció de la tutela.
  
La guarda de menors. Naturalesa jurídica. Modalitats d'exercici. Règim i efectes. Extinció.
  
L'acolliment familiar. Naturalesa jurídica. Tipologia, constitució i requisits. Contingut. Extinció.
  
Funcions del Ministeri Fiscal i dels òrgans judicials en matèria de protecció de menors. Relacions amb l'entitat pública.
  
3. Dirigit a: tècnics dels centres de menors i les direccions territorials de Benestar Social.
  
4. Duració: 20 hores
  
5. Lloc: Castelló, València (dues edicions), Alacant (dues edicions).
  
6. Dates: 2n semestre
  
7. Nre. d'edicions: 5
  
8. Participants per edició: 25
  
9. Impartit per: Direcció General de Serveis Socials (Conselleria de Benestar Social).
  
280. Unificació de criteris d'avaluació i intervenció amb menors internats en centres
  
1. Objectius: homogeneïtzació de les tècniques de diagnòstic, informes i intervenció en l'atenció a menors en el sistema de protecció.
  
2. Continguts:
  
Causes de la desprotecció infantil (factors estructurals i funcionals).
  
Conseqüències de la desprotecció infantil (tipus de maltractaments i efectes sobre el menor)
  
Efectes negatius de les distintes mesures de protecció.
  
Àrees d'exploració, instruments d'avaluació i informe diagnòstic de la situació global del menor.
  
Avaluació del risc i presa de decisions, criteris per a decidir les distintes mesures d'intervenció.
  
Detecció de la problemàtica associada a l'edat, a les situacions de desprotecció i detecció de situacions especials.
  
Elaboració de plans de desenvolupament individual (PDI), posada en marxa i seguiment.
  
Intervenció en problemes específics, retards d'aprenentatge, conducta sexual desadaptada, conductes addictives, etc.
  
Seguiment de les mesures adoptades i coordinació amb altres serveis implicats.
  
3. Dirigit a: directors i educadors de centres de menors i tècnics de les direccions territorials de Benestar Social
  
4. Duració: 15 hores
  
5. Lloc: Castelló, València i Alacant (en centres de protecció de menors)
  
6. Dates: 2n semestre
  
7. Nre. d'edicions: 16
  
8. Participants per edició: 25
  
9. Impartit per: Direcció General de Serveis Socials (Conselleria de Benestar Social).
  
281. Curs de formadors de famílies d'acolliment familiar
  
1. Objectius: formar els professionals dels equips municipals de serveis socials a través de tècniques dirigides a optimar el procés de captació, formació i seguiment de famílies acollidores.
  
2. Continguts:
  
Fase de captació de famílies acollidores: sensibilització i difusió del recurs
  
El menor del sistema de protecció i la seua integració en la família acollidora.
  
Les relacions amb la família biològica durant l'acolliment.
  
Tipologia d'acolliments en funció de variables com l'edat, minusvalideses, problemes conductuals, etc.
  
El seguiment: periodicitat del contacte, informes i valoració.
  
La importància de l'acabament de l'acolliment: el comiat.
  
Funcions dels tècnics dels equips municipals de serveis socials en les distintes fases de l'acolliment.
  
3. Dirigit a: tècnics de les direccions territorials i tècnics dels equips municipals de serveis socials responsables del programa d'acolliment temporal.
  
4. Duració: 20 hores
  
5. Lloc: Castelló, València (dues edicions) i Alacant
  
6. Dates: 2n semestre
  
7. Nre. d'edicions: 4
  
8. Participants per edició: 25
  
9. Impartit per: Direcció General de Serveis Socials (Conselleria de Benestar Social).
  
282. Tècniques de socialització aplicables a menors infractors internats
  
1. Objectius: formar els professionals dels centres d'internament de menors, on s'executen les mesures previstes en la Llei Orgànica Reguladora de la Competència i el Procediment dels Jutjats de Menors en la utilització de tècniques de socialització.
  
2. Continguts:
  
Entrenament en habilitats socials.
  
Entrenament en el maneig de conflictes.
  
Pedagogia dels actes quotidians.
  
3. Dirigit a: tècnics dels centres de menors en els quals s'executen les mesures judicials d'internament previstes en la Llei Orgànica Reguladora de la Competència i el Procediment dels Jutjats de Menors, i tècnics de les direccions territorials.
  
4. Duració: 20 hores
  
5. Lloc: Castelló, València i Alacant.
  
6. Dates: 2n semestre
  
7. Nre. d'edicions: 3
  
8. Participants per edició: 25
  
9. Impartit per: Direcció General de Serveis Socials (Conselleria de Benestar Social).
  
Àrea de coneixement: tercera edat
  
283. Situació jurídica del major en centres de la tercera edat
  
1. Objectius: proporcionar un marc d'actuació als responsables dels centres, atenent les diferents situacions jurídiques que es puguen plantejar per l'ordre jurisdiccional -justícia-, en relació amb els majors acollits al centre.
  
2. Continguts:
  
Drets constitucionals del major.
  
Capacitat jurídica del major.
  
Limitació jurídica de la capacitat jurídica prèvia a l'ingrés o sobrevinguda.
  
Incapacitat prèvia: limitacions, subjectes responsables davant l'òrgan judicial, formes d'actuació, relacions amb l'administració de justícia.
  
Incapacitat sobrevinguda: durant l'internament, forma jurídica d'aquesta, expedient, persones responsables, relacions amb l'administració de justícia.
  
Tutela del major, expedient previ a l'ingrés o posterior: persones responsables davant l'administració de justícia.
  
Prodigalitat: expedient previ o posterior a l'ingrés en centre, persones responsables, expedient davant l'administració de justícia.
  
Situacions de fet prèvies a declaracions jurisdiccionals sobre la capacitat del major.
  
Forma de les resolucions judicials: destinatari, obligatorietat, terminis, caràcter de raó d'urgència.
  
Responsabilitats de la Institució Pública, Privada i Concertada.
  
3. Dirigit a: directors de las residències de la tercera edat, tècnics de la Direcció General de Serveis Socials i direccions territorials de Benestar Social.
  
4. Duració: 15 hores
  
5. Lloc: Castelló, València i Alacant
  
6. Dates: 2n semestre
  
7. Nre. d'edicions: 3
  
8. Participants per edició: 30
  
9. Impartit per: Direcció General de Serveis Socials (Conselleria de Benestar Social).
  
284. Curs de cures geriàtriques en els processos digestiu i d'eliminació
  
1. Objectius: proporcionar coneixements als professionals de les residències de la tercera edat sobre les cures en processos digestius.
  
2. Continguts:
  
Valoració de l'aparell digestiu i genitourinari. Canvis inherents a l'envelliment.
  
Revisió de patologies més freqüents.
  
Nutrició. Com planificar una dieta.
  
Cures d'infermeria.
  
3. Dirigit a: DUI, auxiliars de clínica i empleats públics que desenvolupen funcions d'atenció directa en centres residencials de la tercera edat.
  
4. Duració: 15 hores
  
5. Lloc: València, Castelló i Alacant.
  
6. Dates: 2n semestre
  
7. Nre. d'edicions: 3
  
8. Participants per edició: 30
  
9. Impartit per: Direcció General de Serveis Socials (Conselleria de Benestar Social).
  
285. Intervenció en la prevenció i el tractament de les alteracions de la parla, veu i llenguatge en els nostres majors
  
1. Objectius: informar al professional que s'encarrega de la cura de les persones majors de les alteracions de la veu, parla i llenguatge, que amb major freqüència es presenten en la tercera edat. Impartir coneixements dels sistemes que intervenen en la producció de les tres funcions (parla, veu, llenguatge). Administrar tècniques d'atenció i tractament en les deficiències que puguen aparèixer en l'adult respecte a la parla, veu i llenguatge.
  
2. Continguts:
  
Veu: Concepte. Valoració. Mesures d'higiene. Tractament.
  
Parla: Concepte. Possibles alteracions. Expressió. Tractament.
  
Llenguatge: Comprensió. Expressió. Memòria. Atenció.
  
Alteracions sensorials: Audició. Deficiències auditives. Adaptacions de pròtesis. Tractament.
  
3. Dirigit a: professionals de centres de la tercera edat.
  
4. Duració: 20 hores.
  
5. Lloc: Castelló, València, Alacant.
  
6. Dates: 2n semestre
  
7. Nre. d'edicions: 3
  
8. Participants per edició: 30
  
9. Impartit per: Direcció General de Serveis Socials (Conselleria de Benestar Social)
  
286. Activitats i oci en les persones majors com a factor de desenvolupament personal i integració social
  
1. Objectius: aportar elements conceptuals i metodològics respecte a l'animació social amb la finalitat d'evitar el deteriorament de les persones majors
  
2. Continguts:
  
Animació sociocultural i tercera edat.
  
Vellesa i psicomotricitat. Vellesa activa.
  
Treball en grup de persones majors.
  
Animació social en residències de persones majors.
  
Programació d'activitats lúdiques i de temps lliure.
  
3. Dirigit a: professionals que desenvolupen el seu treball en les residències de la tercera edat, pertanyents a la Direcció General de Serveis Socials
  
4. Duració: 15 hores
  
5. Lloc: Castelló , València, Alacant.
  
6. Dates: 2n semestre
  
7. Nre. d'edicions: 3.
  
8. Participants per edició: 30
  
9. Impartit per: Direcció General de Serveis Socials (Conselleria de Benestar Social).
  
Àrea de coneixement: persones amb discapacitat
  
287. Orientació i educació sexual en les persones amb discapacitats psíquiques
  
1. Objectius: afavorir una actitud de normalització i dignitat humana respecte a la sexualitat del discapacitat. Proposar programes d'intervenció educativa en el discapacitat. Promoure actituds de reconeixement i acceptació en les famílies del discapacitat respecte al seu nivell psicosocial. Fomentar el treball de col·laboració entre professionals i les famílies dels usuaris.
  
2. Continguts:
  
Concepte de sexualitat.
  
Desenvolupament psicosocial.
  
Característiques psicosocials de la sexualitat de les persones amb discapacitat psíquica.
  
Actituds familiars i socials de la sexualitat dels discapacitats psíquics.
  
Programes d'Orientació i Educació sexual dirigits als discapacitats psíquics i familiars.
  
3. Dirigit a: professionals que treballen en centres de discapacitats psíquics i tècnics de les direccions territorials.
  
4. Duració: 15 hores
  
5. Lloc: Castelló i Alacant
  
6. Dates: 2n semestre
  
7. Nre. d'edicions 2
  
8. Participants per edició: 30
  
9. Impartit per: Direcció General de Serveis Socials (Conselleria de Benestar Social).
  
288. Malaltia mental crònica en l'àmbit dels serveis socials
  
1. Objectius: transmetre coneixements sobre les característiques de la població amb malaltia mental crònica, així com les seues necessitats socials i sanitàries i els recursos existents d'atenció a aquest col·lectiu.
  
2. Continguts:
  
La malaltia mental crònica: característiques clíniques.
  
Introducció al concepte de psicosis. Diagnòstic diferencial.
  
Epidemiologia bàsica.
  
Psicopatologia bàsica (deliris i al·lucinacions)
  
El concepte de deteriorament
  
Factors pronòstics
  
Tractament integral
  
Intervencions farmacològiques i psicoeducatives.
  
Intervenció familiar.
  
Prevenció de riscos.
  
Principis generals de la intervenció psicosocial
  
Xarxa de recursos socials i sanitaris en l'actualitat.
  
Legislació actual en matèria de malalts mentals.
  
Perspectives de futur.
  
3. Dirigit a: tècnics de les direccions territorials de Benestar Social, Direcció General de Serveis Socials, centres i professionals dels Equips Socials de Base
  
4. Duració: 20 hores
  
5. Lloc: Castelló, València i Alacant. Juny de 1998.
  
6. Dates: 2n semestre
  
7. Nre. d'edicions: 3
  
8. Participants per edició: 30
  
9. Impartit per: Direcció General de Serveis Socials (Conselleria de Benestar Social).
  
Àrea de coneixement: dona
  
289. Taller de formador de formadors amb la roda de la violència
  
1. Objectius: proporcionar als professionals instruments de treball per a procurar a les dones dels centres d'acollida una major autonomia personal, laboral i social.
  
2. Continguts:
  
Desenvolupament personal: Autoestima.
  
Desenvolupament personal: Assertivitat.
  
Comunicació interpersonal.
  
Sentiments negatius.
  
Resolució de conflictes.
  
Criteris de racionalitat.
  
3. Dirigit a: tècnics de les direccions territorials de Benestar Social. Professionals que desenvolupem el seu treball en les cases d'acollida i en centres del menor pertanyents a la Direcció General de Serveis Socials. Professionals dels Barris d'Acció Preferent.
  
4. Duració: 20 hores
  
5. Lloc: València i Alacant.
  
6. Dates: 2n semestre
  
7. Número d'edicions: 2
  
8. Participants per edició: 30